Biang
[[Ugasan:Collage of Nine Dogs.jpg|thumb|Angka ragam ni biang di portibi on]]
'''Biang''' ([[Surat Batak]]:ᯅᯪᯛᯰ) manang '''Panangga''' manang '''''Anjing''''' di hata [[Hata Indonesia|Indonesia]], i ma sada [[pinahan]] [[mamalia]] na mandalani ''domestikasi'' sanga nunga dipalomuk sian [[Serigala hulabu|Serigala]], tingki 15.000 taon na salpu.<ref>McGourty, Christine [http://news.bbc.co.uk/2/hi/science/nature/2498669.stm ''Origin of dogs traced''], ''BBC News'', [[hata Inggeris]], 27 Mei 2021</ref> Pandapot ni angka ilmuwan sanga parhapistaron, molo biang on nunga dipalomuk sian 100.000 taon na salpu, dibereng bukti genetikna, dimulahon sian bangkena dohot [[DNA]]-na.<ref>Vilà, C. et al. (1997).</ref> Alai, adong muse pandapot, molo rangsa domestikasi ni biang, dang pola na leleng tu, hira-hira dang sahat marpuluribu taon nasalpu.<ref>Wayne, Robert K. [https://web.archive.org/web/20120126231726/http://www.mnh.si.edu/GeneticsLab/StaffPage/MaldonadoJ/PublicationsCV/Science_Dog_Paper.pdf ''Multiple and ancient origins of the domestic dog''], ''www.lifesci.ucla.edu'', Science-Volume 276, alaman 1687–1689, 27 Mei 2021</ref>

Biang gabe marhambang ratusan [[Biang ras|ras]], jala marragam tompa na. Uarna ni imbulu ni angka biang muse marragam-ragam, adong na [[bontar]] sahat tu na [[birong]], adong muse na [[rara]], [[hulabu]] (jotjot dijou na "balau"), dohot [[Sikkolat (uarna)|sikkolat]], sanga uarna nabara.

[[Ilmu parbinotan]] na marsiajari sude biang dijou ma '''[[kinologi]]'''. Kinologi rona sian  [[Bahasp Yunani|bahaso Yunani kuno]] ima suratanna ''κυνός'', dijaha ''kynόs'', artina "biang" dohot ''λόγος'', dijaha ''lógos'', artina "ilmu, parsiajaran sanga parbinotoan".

==Panangga==
Panangga ([[goar ilmiah]] : ''Canis lupus familiaris'') i ma [[binatang]] na dipahan manisia.

Panangga nunga marganda gabe torop ragamna. borna obuk ni panangga pe torop situtu do, sian bontar tu na birong, rara tu bara, lan na asing.

== Turiturian ==
[[Ugasan:Mapa habitat casitodo.PNG|thumb|left|Peta hangoluan ni biang di portibi]]

Adong bukti naimbaru namandok molo biang dipalomuk parjolo halina di [[Asia Purba]], hira-hira di Tiongkok.<ref name=TURIAN>Peter, Savolainen, Ya-ping Zhang, Jing Luo, Joakim Lundeberg, dohot Thomas Leitner (22 Nopember 2002) [http://www.sciencemag.org/cgi/content/full/298/5598/1610 ''Genetic Evidence for an East Asian Origin of Domestic Dogs''], Science-volume 298, alaman 1610–1613, 27 Mei 2021</ref> Jadi, jolma na parjolo hian, mambaoan marpiga biang sian [[Asia]], lao tu [[Amerika Utara]]. Dibagasan parsiajaran mangaluli turituian ni biang i, dapot ma ingkon 14 ras biang kuno, tarmasuk ma biang [[Chow Chow]], [[Sharpei]], [[Akita (biang)|Akita]], [[Shiba (biang)|Shiba]] dohot [[Basenji]] gabe ras ni biang na lumobi matua di portibi. Molo adong susirang na mandok biang asal na sian Asia, hira-hira boi dihaporseai, alana sian 14 ras biang diparsiajari i, bahatan asalna sian Tiongkok dohot Japang.

== Pardonganan jolma dohot biang ==
[[Ugasan:Kintamani.jpg|thumb|kanan|Gombar ni Biang Kintamani, biang sian Bali]]
Biang gabe sada pinahan na bahat dihalomohon angka jolma. Pardonganan ni biang dohot jolma, lumobi alani biang boi diajari, boi gabe dongan marmeam, boi mangolu dohot jolma, boi diboan tu harangan, boi manjago, dohot bahat halobianna.<ref name=BIANG>[http://jambi.tribunnews.com/2015/04/07/unik-dan-lucu-majikannya-dibekuk-polisi-anjing-ini-ikut-berbaring-menyerah ''Unik dan Lucu, Majikannya Dibekuk Polisi Anjing Ini Ikut Berbaring Menyerah''] www.jambi.tribunnews.com, 27 Mei 2021</ref> Dungi muse, sada alasan namambahen jolma jonok tu biang, ima habalangonna. Biang boi balang tu tuanna, na mangalehon sipanganon tu biang i. Alani i muse, bahat do jolma mangalehon goar tu biangna mamangke goar ni jolma, pambahenna ima pardonganan jolma tu biang. Biang pe boi mangulahon aha na diulahon tuanna.<ref name=BIANG/>

== Jagal biang ==
Tung pe bahat jolma na mamiara biang gabe dongan, alai bahat muse do jolma na mangallang biang, dibahen gabe sipanganon songon jagal na asingna. Alai, dimarpiga bangso, adong hukumna molo biang dang boi gabe sipanganon, alani tabu dihalaki mangallang biang.

Di halak [[Indonesia]], mangallang biang boi gabe manamba [[protein]] tu bagasan pamatang. Molo di halak [[Batak Toba|Batak]], jagal biang dijouma "B1", ima kode mandok sipanganon biang.<ref>Winarno, Bondan, [http://www.kompas.com/kcm/bondan/bd20.htm, ''Naniura''], Kompas, 27 Mei 2021</ref> Di halak [[Minahasa]] adong panjouan hoding ni jagal biang, ima didok "[[RW]]" (singkatan sian "rintek wuuk" dibagasan bahaso Tombulu artina imbulu na halus).<ref>[https://web.archive.org/web/20070701034453/http://www.sinarharapan.co.id/feature/cafe_resto/2002/06/4/caf02.html ''Pesona Hidangan Manado di Hotel Redtop''], Sinar Harapan, 27 Mei 2021</ref> Panjouan "B1" dohot "RW", gabe bahat dipangke halak di Indonesia mandok tu jagal biang on. Dung i, di kota [[Kota Surakarta|Surakarta]] (Kota Solo), adong sipanganon goarna [[Sate Jamu]] sanga Sengsu ima panggoaran tu sate dohot [[tongseng]] jagal biang.

== Biang ras Indonesia ==
Disude tompa ni biang ras di portibi on, dang adong dope biang na tompa sian Indonesia. Alani i, dipahani ma [[Biang Kintamani]] asa gabe sada biang natingkos sian Indonesia. Topet tanggal 26 Maret 2019, biang Kintamani dipatupa gabe biang tulen sian Indonesia, jala diangkui Perkumpulan Kinologi Indonesia (PERKIN), diangkui muse [[Federasi Kinologi Internasional|Fédération Cynologique Internationale]] (FCI), gabe biang ras kelas dunia. Hangoluan ni biang Kintamani adong di harangan jonok tu gunung Batur, kecamatan Kintamani, kabupaten [[Kabupaten Bangli|Bangli]], Bali.<ref>[http://www.fci.be/Nomenclature/Standards/362g05-en.pdf ''Anjing Kintamani - Bali''], Federation Cynologique Internationale, 27 Mei 2021</ref>

== Pustaha ==
{{reflist|2}}

{{Commons|Category:Dog}}
[[Horong:Binatang]]
[[Horong:Pinahan]]
[[Horong:Dorbia]]
Biang (Surat Batak:ᯅᯪᯛᯰ) manang Panangga manang Anjing di hata Indonesia, i ma sada pinahan mamalia na mandalani domestikasi sanga nunga dipalomuk sian Serigala, tingki 15.000 taon na salpu.McGourty, Christine Origin of dogs traced, BBC News, hata Inggeris, 27 Mei 2021 Pandapot ni angka ilmuwan sanga parhapistaron, molo biang on nunga dipalomuk sian 100.000 taon na salpu, dibereng bukti genetikna, dimulahon sian bangkena dohot DNA-na.Vilà, C. et al. (1997). Alai, adong muse pandapot, molo rangsa domestikasi ni biang, dang pola na leleng tu, hira-hira dang sahat marpuluribu taon nasalpu.Wayne, Robert K. Multiple and ancient origins of the domestic dog, www.lifesci.ucla.edu, Science-Volume 276, alaman 1687–1689, 27 Mei 2021

Biang gabe marhambang ratusan ras, jala marragam tompa na. Uarna ni imbulu ni angka biang muse marragam-ragam, adong na bontar sahat tu na birong, adong muse na rara, hulabu (jotjot dijou na "balau"), dohot sikkolat, sanga uarna nabara.

Ilmu parbinotan na marsiajari sude biang dijou ma kinologi. Kinologi rona sian  bahaso Yunani kuno ima suratanna κυνός, dijaha kynόs, artina "biang" dohot λόγος, dijaha lógos, artina "ilmu, parsiajaran sanga parbinotoan".

Panangga
Panangga (goar ilmiah : Canis lupus familiaris) i ma binatang na dipahan manisia.

Panangga nunga marganda gabe torop ragamna. borna obuk ni panangga pe torop situtu do, sian bontar tu na birong, rara tu bara, lan na asing.

 Turiturian 
thumb|left|Peta hangoluan ni biang di portibi

Adong bukti naimbaru namandok molo biang dipalomuk parjolo halina di Asia Purba, hira-hira di Tiongkok.Peter, Savolainen, Ya-ping Zhang, Jing Luo, Joakim Lundeberg, dohot Thomas Leitner (22 Nopember 2002) Genetic Evidence for an East Asian Origin of Domestic Dogs, Science-volume 298, alaman 1610–1613, 27 Mei 2021 Jadi, jolma na parjolo hian, mambaoan marpiga biang sian Asia, lao tu Amerika Utara. Dibagasan parsiajaran mangaluli turituian ni biang i, dapot ma ingkon 14 ras biang kuno, tarmasuk ma biang Chow Chow, Sharpei, Akita, Shiba dohot Basenji gabe ras ni biang na lumobi matua di portibi. Molo adong susirang na mandok biang asal na sian Asia, hira-hira boi dihaporseai, alana sian 14 ras biang diparsiajari i, bahatan asalna sian Tiongkok dohot Japang.

 Pardonganan jolma dohot biang 
thumb|kanan|Gombar ni Biang Kintamani, biang sian Bali
Biang gabe sada pinahan na bahat dihalomohon angka jolma. Pardonganan ni biang dohot jolma, lumobi alani biang boi diajari, boi gabe dongan marmeam, boi mangolu dohot jolma, boi diboan tu harangan, boi manjago, dohot bahat halobianna.Unik dan Lucu, Majikannya Dibekuk Polisi Anjing Ini Ikut Berbaring Menyerah www.jambi.tribunnews.com, 27 Mei 2021 Dungi muse, sada alasan namambahen jolma jonok tu biang, ima habalangonna. Biang boi balang tu tuanna, na mangalehon sipanganon tu biang i. Alani i muse, bahat do jolma mangalehon goar tu biangna mamangke goar ni jolma, pambahenna ima pardonganan jolma tu biang. Biang pe boi mangulahon aha na diulahon tuanna.

 Jagal biang 
Tung pe bahat jolma na mamiara biang gabe dongan, alai bahat muse do jolma na mangallang biang, dibahen gabe sipanganon songon jagal na asingna. Alai, dimarpiga bangso, adong hukumna molo biang dang boi gabe sipanganon, alani tabu dihalaki mangallang biang.

Di halak Indonesia, mangallang biang boi gabe manamba protein tu bagasan pamatang. Molo di halak Batak, jagal biang dijouma "B1", ima kode mandok sipanganon biang.Winarno, Bondan, Naniura, Kompas, 27 Mei 2021 Di halak Minahasa adong panjouan hoding ni jagal biang, ima didok "RW" (singkatan sian "rintek wuuk" dibagasan bahaso Tombulu artina imbulu na halus).Pesona Hidangan Manado di Hotel Redtop, Sinar Harapan, 27 Mei 2021 Panjouan "B1" dohot "RW", gabe bahat dipangke halak di Indonesia mandok tu jagal biang on. Dung i, di kota Surakarta (Kota Solo), adong sipanganon goarna Sate Jamu sanga Sengsu ima panggoaran tu sate dohot tongseng jagal biang.

 Biang ras Indonesia 
Disude tompa ni biang ras di portibi on, dang adong dope biang na tompa sian Indonesia. Alani i, dipahani ma Biang Kintamani asa gabe sada biang natingkos sian Indonesia. Topet tanggal 26 Maret 2019, biang Kintamani dipatupa gabe biang tulen sian Indonesia, jala diangkui Perkumpulan Kinologi Indonesia (PERKIN), diangkui muse Fédération Cynologique Internationale (FCI), gabe biang ras kelas dunia. Hangoluan ni biang Kintamani adong di harangan jonok tu gunung Batur, kecamatan Kintamani, kabupaten Bangli, Bali.Anjing Kintamani - Bali, Federation Cynologique Internationale, 27 Mei 2021

 Pustaha 

Horong:Binatang
Horong:Pinahan
Horong:Dorbia